Amaethyddiaeth, Cymru Enwi a dod i rym 1 Enw’r Rheoliadau hyn yw Rheoliadau Adnoddau Dŵr (Rheoli Llygredd Amaethyddol) (Cymru) (Diwygio) (Rhif 4) 2023 a deuant i rym ar 31 Rhagfyr 2023. Diwygio Rheoliadau Adnoddau Dŵr (Rheoli Llygredd Amaethyddol) (Cymru) 2021 2 Mae Rheoliadau Adnoddau Dŵr (Rheoli Llygredd Amaethyddol) (Cymru) 2021 wedi eu diwygio yn unol â rheoliadau 3 i 8. Diwygio rheoliad 2 (mesurau trosiannol ar gyfer daliadau nad oeddent gynt mewn parth perygl nitradau) 3 Yn rheoliad 2(b) (mesurau trosiannol ar gyfer daliadau nad oeddent gynt mewn parth perygl nitradau) ar ôl “1 Ionawr 2024” mewnosoder “fodd bynnag, nid yw rheoliad 4 yn gymwys i ddaliadau glaswelltir cymhwysol hyd nes 1 Ionawr 2025”. Diwygio rheoliad 3 (dehongli) 4 Yn rheoliad 3 (dehongli)— a ar ôl y diffiniad o “cynllun gwrteithio”, mewnosoder— ystyr “ cynllun rheoli maethynnau uwch ” (“ enhanced nutrient management plan ”) yw cynllun a lunnir yn unol â pharagraffau 6 a 7 o Atodlen 1A; ; b yn lle’r diffiniad o “CANC” rhodder— ystyr “ CNC ” (“ NRW ”) yw Cyfoeth Naturiol Cymru; ; c ar ôl y diffiniad o “cwrs dŵr” mewnosoder— ystyr “ cyfarpar taenu manwl ” (“ precision spreading equipment ”) yw system gwadnau llusg, bar diferion neu chwistrellydd; ystyr “ cyfnod perthnasol ” (“ relevant period ”) yw’r cyfnod sy’n dechrau â 1 Ionawr 2024 ac yn dod i ben â 31 Rhagfyr 2024;. . d ar ôl y diffiniad o “daliad” mewnosoder— ystyr “ daliad glaswelltir cymhwysol ” (“ qualifying grassland holding ”) yw daliad neu ran o ddaliad nad oedd gynt wedi ei leoli neu ei lleoli o fewn parth perygl nitradau fel y’i dangosir ar y map mynegai PPN, pan fo 80% neu fwy o ardal amaethyddol y daliad wedi ei hau â phorfa; ; Mewnosod rheoliadau newydd 4A a 4B 5 Ar ôl rheoliad 4 (dodi tail da byw – y terfyn o ran cyfanswm y nitrogen ar gyfer yr holl ddaliad) mewnosoder— Dodi tail da byw sy’n pori a da byw nad ydynt yn pori ar ddaliadau glaswelltir cymhwysol yn ystod y cyfnod perthnasol 4A 1 Rhaid i feddiannydd daliad glaswelltir cymhwysol sicrhau yn ystod y cyfnod perthnasol— A ≥ N g l /250 ± N n g l /170 lle— A yw arwynebedd y daliad (hectarau), fel y bo’n bodoli ar 1 Ionawr 2024; Ngl yw cyfanswm y nitrogen (kg) mewn tail da byw sy’n pori a ddodir ar y daliad yn ystod y cyfnod perthnasol, boed yn uniongyrchol gan anifail neu drwy daenu, wedi ei gyfrifo yn unol â thabl 1 yn Atodlen 1; Nngl yw cyfanswm y nitrogen (kg) mewn tail da byw nad ydynt yn pori a ddodir ar y daliad yn ystod y cyfnod perthnasol, boed yn uniongyrchol gan anifail neu drwy daenu, wedi ei gyfrifo yn unol â thabl 2 yn Atodlen 1. 2 Pan fo meddiannydd daliad glaswelltir cymhwysol yn bwriadu dodi ar y daliad yn ystod y cyfnod perthnasol, boed yn uniongyrchol gan anifail neu drwy daenu, gyfanswm o nitrogen mewn tail da byw sy’n pori sy’n fwy na 170 kg wedi ei luosi ag arwynebedd y daliad mewn hectarau, rhaid iddo— a cyflwyno hysbysiad i CNC yn unol â rheoliad 4B, a b cydymffurfio â’r gofynion rheoli maethynnau uwch yn Atodlen 1A. 3 Wrth gyfrifo arwynebedd y daliad at ddibenion canfod maint y nitrogen sydd i’w daenu ar y daliad, diystyrir dyfroedd wyneb, unrhyw loriau caled, adeiladau, ffyrdd ac unrhyw goetir (oni ddefnyddir y coetir hwnnw ar gyfer pori). Gofynion hysbysu 4B 1 Rhaid i hysbysiad o dan y rheoliad hwn gynnwys— a enw meddiannydd y daliad glaswelltir cymhwysol, b cyfeiriad y daliad glaswelltir cymhwysol, c datganiad ysgrifenedig bod y meddiannydd yn bwriadu dodi ar y daliad yn ystod y cyfnod perthnasol, boed yn uniongyrchol gan anifail neu drwy daenu, gyfanswm o nitrogen mewn tail da byw sy’n pori sy’n fwy na 170 kg wedi ei luosi ag arwynebedd y daliad mewn hectarau, a d datganiad ysgrifenedig y bydd y meddiannydd yn cydymffurfio â’r gofynion ychwanegol a nodir yn Atodlen 1A. 2 Rhaid cyflwyno hysbysiad i CNC erbyn 31 Mawrth 2024 a rhaid i’r cynllun rheoli maethynnau uwch ar gyfer y daliad glaswelltir cymhwysol fynd gydag ef. 3 Rhaid cyflwyno’r hysbysiad a’r cynllun rheoli maethynnau uwch sy’n mynd gydag ef i CNC drwy e-bost . Diwygio rheoliad 14 (taenu tail organig ger dŵr wyneb, tyllau turio, ffynhonnau neu bydewau) 6 Yn rheoliad 14 (taenu tail organig ger dŵr wyneb, tyllau turio, ffynhonnau neu bydewau)— a ym mharagraff (1), ar y dechrau mewnosoder “Ac eithrio pan fo paragraff 26 o Atodlen 1A yn gymwys,”, a b hepgorer paragraff 4. Diwygio rheoliadau 24, 30, 31, 32, 47 ac Atodlen 6 7 Yn y rheoliadau a ganlyn, yn lle “CANC” rhodder “CNC”— a rheoliad 24(1)(c)(i), b rheoliad 30, ym mhob lle y mae’n digwydd, c rheoliad 31, ym mhob lle y mae’n digwydd, d rheoliad 32(2), e rheoliad 47, ac f Atodlen 6, ym mhob lle y mae’n digwydd. Mewnosod Atodlen 1A newydd (gofynion rheoli maethynnau uwch) 8 Ar ôl Atodlen 1 (meintiau o dail, nitrogen a ffosffad a gynhyrchir gan dda byw sy’n pori a da byw nad ydynt yn pori), mewnosoder Atodlen 1A (gofynion rheoli maethynnau uwch) fel y’i nodir yn yr Atodlen i’r Rheoliadau hyn. Dirymu Rheoliadau Adnoddau Dŵr (Rheoli Llygredd Amaethyddol) (Cymru) (Diwygio) (Rhif 3) 2023 9 Mae Rheoliadau Adnoddau Dŵr (Rheoli Llygredd Amaethyddol) (Cymru) (Diwygio) (Rhif 3) 2023 wedi eu dirymu. Lesley Griffiths Y Gweinidog Materion Gwledig a Gogledd Cymru, a’r Trefnydd, un o Weinidogion Cymru 14 December 2023